ทันเกมส์ ภาคบ่าย – บล.ไทยพาณิชย์
บริษัทหลักทรัพย์ ไทยพาณิชย์ สรุปทิศทางและแนวโน้มตลาดบ่ายนี้
31 มี.ค. 2558

สรุปภาวะตลาดภาคเช้า : SET เลี้ยวตัวบริเวณ 1500 จุด – SET เช้านี้ ได้ Sentiment เชิงบวกจากตลาดต่างประเทศ หนุนเปิดตลาดขึ้นมาบริเวณ 1500 จุด แต่หลังจากนั้นไม่ได้ไปไหนนัก แกว่งแคบๆ มีปัจจัยกดดันเล็กน้อยจากการขึ้น XD ของหุ้น INTUCH และ SCC อย่างไรก็ตามดูไม่มีนัยนัก ทั้งนี้ SET ปิดตลาดภาคเช้าที่ 1503.96 จุด +7.45 จุด ด้วยมูลค่าซื้อขายยังเบาบางระดับ 1.4 หมื่นลบ. กลุ่มหลักปิดบวก ทั้ง พลังงาน แบงก์ และ ICT +1.0%, +0.3% และ +0.2% ตามลำดับ ด้านตลาดภูมิภาคส่วนใหญ่เคลื่อนไหวในแดนบวก
กลยุทธ์ที่แนะนำ :ช่วงบ่าย: หากยืนเหนือ 1505 จุดได้ Sentiment จะดูดีขึ้น และมีแนวต้านถัดไปที่ 1525 จุด มิฉะนั้นการเคลื่อนไหวจะคล้ายเมื่อวาน โดยยังแกว่งแคบๆ ไปก่อน และมีโอกาสอ่อนตัวได้อยู่ โดยเฉพาะเมื่อหลุดต่ำกว่า 1485-1490 จุด จะเป็นสัญญาณลบมากขึ้น และมีโอกาสลงไปหาแนวรับถัดไปที่ 1476 จุด กลยุทธ์ สำหรับนักลงทุน การอ่อนตัวยังเป็นโอกาสซื้อสะสมในหุ้นพื้นฐาน ซึ่งแนะนำอีกครั้งบริเวณ 1476 จุด ส่วนการเก็งกำไร พอทำได้ โดยให้ระวัง SET ต่ำกว่า 1485-1490 จุด sentiment จะกลับมาเป็นลบ ทั้งนี้ หุ้นแนะนำตามสัญญาณเทคนิค ได้แก่ DCON(รับ 1.94 ต้าน 2.08 Cut 1.86) และ MONO (รับ 3.80 ต้าน 4.04 Cut 3.66)